ตุ่มตามแขนหรือส่วนที่หลังเป็นตุ่มเล็กขึ้นมา มีรูปประกอบครับ แบบนี้ไช่มะเร็งผิวหนังหรือป่าว ครับ ตอนนี้รู้สึกกลัวๆ
สวัสดีค่ะ ตุ่มเล็กๆที่บริเวณแขนและหลังดังกล่าวมานั้น อาจจะเกิดจาก การเป็นตุ่มดำตามหลังการอักเสบ เช่นมีผื่นผิวหนังอักเสบจากภูมิแพ้ (ซึ่งจากลักษณะผิวจากรูปดูเข้าได้) การเป็นผื่นผิวหนังที่แพ้จากการสัมผัสสารที่แพ้เช่นสบู่ โลชั่นที่ใช้กับผิว หรือเป็นการถูกแมลงกัด การติดเชื้อราที่ผิวหนัง หรือเป็นตุ่มที่เกิดตามหลังการติดเชื้อไวรัสเล็บที่มีเส้นสีน้ำตาลขีดดังกล่าวมานั้น อาจจะเป็นความผิดปกติของเม็ดสีที่เล็บที่เจอได้เป็นปกติ ซึ่งอาจจะต้องแยกกับมะเร็งของเซลล์ที่สร้างเม็ดสีซึ่งอยู่ใต้เล็บ เห็นเป็นเส้นสีดำหรือน้ำตาลเข้ม เป็นทางยาวตั้งแต่โคนเล็บและไปถึงปลายเล็บได้แนะนำว่าหากตุ่มดังกล่าวลุกลามเป็นหลายบริเวณที่ปริมาณตุ่มมาก เป็นมานานแล้วไม่หายไป ควรไปพบแพทย์เพื่อตรวจร่างกายจริง และให้แพทย์ดูที่เล็บด้วย ซึ่งจริงๆก็อาจจะสังเกตอาการก่อนได้ว่าหากเล็บงอกออกมาแล้วนั้น ได้หลุดหายออกไปหรือไม่ ถ้ายังอยู่ต่อเนื่อง ก็อาจจะต้องได้รับการตรวจชิ้นเนื้อเพิ่มเติมต่อไปได้ ส่วนผิวถ้าแห้ง ใช้ครีมบำรุงทาให้ความชุ่มชื้นก่อนได้ค่ะ